smcproject/ml-wiki-sentences huggingface dataset:
അശുതോഷ് മുഖർജിയുടെ നിർബന്ധത്താൽ ഇന്ത്യൻ ദേശീയതയുടെ ഭാഗമായി ഇംഗ്ലീഷ് ഭാഷക്ക് പകരം മാതൃഭാഷയായ ബംഗാളിയിൽ കൊൽക്കത്താ യൂണിവേഴ്സിറ്റിയിൽ നിന്ന് 1923 ൽ ഒന്നാം ക്ലാസോടെ എം. എ. ബിരുദം നേടുകയും 1923 ൽ സെനറ്റിലെ അംഗമായിത്തീരുകയും ചെയ്തു.
1924 ൽ അദ്ദേഹം തന്റെ ബി‌.
എൽ. പഠനം പൂർത്തിയാക്കി.
എന്നാൽ1924 ൽ ബീഹാറിലെ പറ്റ്നയിൽ വെച്ചുണ്ടായ അശുതോഷ് മുഖർജിയുടെ അപ്രതീക്ഷിതമായ നിര്യാണം മുഖർജിയെ ഞെട്ടിപ്പിച്ചു.
അദ്ദേഹത്തിന്റെ ജീവിതത്തിൽ സംഭവിച്ച ഏറ്റവും വലിയ ദുരന്തമായിരുന്നു അത്.
അതിനെ പറ്റി അദ്ദേഹം പറഞ്ഞത് "1924 മെയ്‌ 25 എന്റെ ജീവിതത്തിന്റെ ഒഴുക്ക് മാറ്റി മറിച്ചു. എല്ലാ ആഹ്ലാദവും സന്തോഷങ്ങളും ഇല്ലാതാക്കി. ജീവിതത്തിൽ ഒരു പുതിയ അധ്യായം തുടങ്ങാൻ ഈ ദിവസം എന്നെ പ്രേരിപ്പിക്കുന്നു".
പിതാവ് മരിച്ച അതേ വർഷം തന്നെ 1924 ൽ അദ്ദേഹം കൊൽക്കത്ത ഹൈക്കോടതിയിൽ അഭിഭാഷകനായി ജോലിക്കു ചേർന്നു.
കൊൽക്കത്താ യൂണിവേഴ്സിറ്റിയിൽ അശുതോഷ് മുഖർജിയുടെ മരണത്തോടെ ഉണ്ടായ ഒഴിവിലേക്ക് 23 ആം വയസിൽ  സിൻറിക്കേറ്റ് അംഗമായി അദ്ദേഹം തിരഞ്ഞെടുക്കപ്പെട്ടു.
തുടർന്ന്, 1926 ൽ ലിങ്കൺസ്‍ ഇന്നിൽ‌ പഠിക്കാനായി ഇംഗ്ലണ്ടിലേക്ക് പോയ അദ്ദേഹം പഠനം പൂർത്തിയാക്കുകയും അതേ വർഷം തന്നെ ഇംഗ്ലീഷ് ബാറിലേക്ക് വിളിക്കപ്പെട്ടു.
1934 ൽ, തന്റെ 33 ആമത്തെ വയസ്സിൽ, കൊൽക്കത്ത സർവകലാശാലയിലെ ഏറ്റവും പ്രായം കുറഞ്ഞ വൈസ് ചാൻസലറായിത്തീരുകയും 1938 വരെ അദ്ദേഹം ഈ പദവിയിൽ തുടരുകയും ചെയ്തു.
വൈസ് ചാൻസലറായിരുന്ന കാലയളവിൽ രബീന്ദ്രനാഥ ടാഗോർ ആദ്യമായി യൂണിവേഴ്സിറ്റി വിദ്വത്സദസ്സിനെ ബംഗാളിയിൽ അഭിസംബോധനം ചെയ്യുകയും, ഇന്ത്യൻ നാട്ടു ഭാഷയെ ഏറ്റവും ഉയർന്ന പരീക്ഷയ്ക്കുള്ള വിഷയമായി അവതരിപ്പിക്കുകയും ചെയ്തു.
1938 സെപ്റ്റംബർ 10 ന് കൊൽക്കത്ത സർവകലാശാലയിലെ സെനറ്റ് ഓണററി ഡി. ലിറ്റ് അദ്ദേഹത്തിനു നൽകാൻ തീരുമാനിച്ചു.
സർവ്വകലാശാലയുടെ അഭിപ്രായത്തിൽ “പ്രഗല്ഭ സ്ഥാനവും നേട്ടങ്ങളും കാരണമായി, അത്തരമൊരു ബിരുദം ലഭിക്കാൻ സർവ്വഥാ യോഗ്യനും ഉചിതനുമായ” വ്യക്തിയുമായിരുന്നു അദ്ദേഹം.
1938 നവംബർ 26 ന് കൊൽക്കത്ത സർവകലാശാലയിൽ നിന്ന് മുഖർജി ഡി.ലിറ്റ് സ്വീകരിച്ചു.
സ്വാതന്ത്ര്യത്തിനു മുമ്പുള്ള രാഷ്ട്രീയം
ശ്യാമപ്രസാദ് 1929 ൽ ചെറിയ രീതിയിലുള്ള തന്റെ രാഷ്ട്രീയ ജീവിതം ആരംഭിക്കുന്നത് ബംഗാൾ ലെജിസ്ലീറ്റവ്  കൗൺസിലിലേക്ക് ഒരു കോൺഗ്രസ് സ്ഥാനാർത്ഥിയായി കൊൽക്കത്താ യൂണിവേഴ്സിറ്റിയെ പ്രതിനിധീകരിച്ച് മത്സരിച്ച് വിജയിച്ചു കൊണ്ടായിരുന്നു.
1930 ൽ കോൺഗ്രസിന്റെ ബഹിഷ്കരണം എന്ന ആശയത്തെത്തുടർന്ന് അടുത്ത വർഷം രാജി വെച്ചു.
എന്നാൽ1930 ൽ അദ്ദേഹം വീണ്ടും  ഒരു സ്വതന്ത്ര സ്ഥാനാർത്ഥിയായി കൗൺസിലിലേക്ക് മത്സരിച്ചു ജയിച്ചു.
ലെജിസ്ലേറ്റീവ്  അസംബ്ലിയിലേക്ക് കൊൽക്കത്താ യൂണിവേഴ്സിറ്റിയെ പ്രധിനിധീകരിച്ച് മത്സരിച്ച് കൊണ്ട് വീണ്ടും രാഷ്ട്രീയത്തിലേക്ക് തിരിച്ചുവന്ന അദ്ദേഹം ബംഗാൾരാഷ്ട്രീയത്തിൽ സജീവമായി.
1937 ൽ കർഷക് പ്രജാ പാർട്ടി-അഖിലേന്ത്യാ മുസ്‌ലിം ലീഗ് സഖ്യത്തെ അധികാരത്തിലെത്തിച്ച തിരഞ്ഞെടുപ്പിൽ സ്വതന്ത്ര സ്ഥാനാർത്ഥിയായി അദ്ദേഹം തിരഞ്ഞെടുക്കപ്പെട്ടു.
കോൺഗ്രസ് സർക്കാരിന്റെ രാജിക്ക് ശേഷം 1941 ഡിസംബർ 12 ന് രൂപീകരിക്കപ്പെട്ട എ.കെ. ഫസ്ലുൽ ഹക്കിന്റെ പുരോഗമന സഖ്യ സർക്കാരിൽ 1941–42 കാലത്ത് ബംഗാൾ പ്രവിശ്യയിലെ ധനമന്ത്രിയായി അദ്ദേഹം സേവനമനുഷ്ടിച്ചിരുന്നു.
അദ്ദേഹത്തിന്റെ ഔദ്യോഗിക കാലവധിയിൽ സർക്കാരിനെതിരായ അദ്ദേഹത്തിന്റെ പ്രസ്താവനകൾ സെൻസർ ചെയ്യപ്പെടുകയും അദ്ദേഹത്തിന്റെ നീക്കങ്ങൾ നിയന്ത്രിക്കപ്പെടുകയും ചെയ്തിരുന്നു.
കടുത്ത വെള്ളപ്പൊക്കത്തിൽ കനത്ത ജീവനാശവും സ്വത്തുനഷ്ടവും സംഭവിച്ച സമയത്ത് 1942 ൽ മിഡ്നാപൂർ ജില്ല സന്ദർശിക്കുന്നതിൽ നിന്നും അദ്ദേഹത്തെ തടഞ്ഞിരുന്നു.
എന്ത് വില കൊടുത്തും ബ്രിട്ടീഷ് സർക്കാർ ഇന്ത്യയെ മുറുകെ പിടിക്കാൻ ശ്രമിക്കുന്നുവെന്ന് ആരോപിച്ച് 1942 നവംബർ 20 ന് അദ്ദേഹം രാജിവയ്ക്കുകയും ക്വിറ്റ് ഇന്ത്യ പ്രസ്ഥാനത്തിനെതിരായ അതിന്റെ അടിച്ചമർത്തൽ നയങ്ങളെ വിമർശിക്കുകയും ചെയ്തു.
രാജിവച്ച ശേഷം മഹാബോധി സൊസൈറ്റി , രാമകൃഷ്ണ മിഷൻ , മാർവാരി റിലീഫ് സൊസൈറ്റി എന്നിവയുടെ സഹായത്തോടെ അദ്ദേഹം പിന്തുണ സമാഹരിക്കുകയും ദുരിതാശ്വാസ പ്രവർത്തനങ്ങൾ സംഘടിപ്പിക്കുകയും ചെയ്തു.
1946 ൽ അദ്ദേഹം വീണ്ടും കൊൽക്കത്ത സർവകലാശാലയിൽ നിന്ന് സ്വതന്ത്ര സ്ഥാനാർത്ഥിയായി തിരഞ്ഞെടുക്കപ്പെട്ടു.
അതേ വർഷം തന്നെ ഇന്ത്യൻ ഭരണഘടനാ അസംബ്ലി അംഗമായി തിരഞ്ഞെടുക്കപ്പെട്ടു.
ഹിന്ദു മഹാസഭയുടെ നേതാവ്
1939 ൽ ബംഗാളിലെ ഹിന്ദു മഹാസഭയിൽ ചേർന്ന മുഖർജി അതേ വർഷം തന്നെ സംഘടനയുടെ ആക്ടിംഗ് പ്രസിഡന്റായി.
1940 ൽ സംഘടനയുടെ വർക്കിംഗ് പ്രസിഡന്റായി നിയമിതനായി.
1941 ഫെബ്രുവരിയിൽ ഒരു ഹൈന്ദവ റാലിയിൽ പങ്കെടുക്കവേ മുഖർജി പറഞ്ഞത് മുസ്ലീങ്ങൾക്ക് പാകിസ്ഥാനിൽപോയി താമസിക്കാൻ താൽപ്പര്യമുണ്ടെങ്കിൽ അവരുടെ സഞ്ചിയും ഭാണ്‌ഡക്കെട്ടുകളുമെടുത്ത് ഇന്ത്യ വിട്ടുപോയി അവർക്ക് ഇഷ്ടമുള്ളിടത്തേക്ക് പോകാമെന്നായിരുന്നു.
എന്നിരുന്നാലും മുഖർജിയുടെ നേതൃത്വത്തിൻ‌കീഴിൽ സിന്ധിലും വടക്കുപടിഞ്ഞാറൻ അതിർത്തി പ്രവിശ്യയിലും അഖിലേന്ത്യാ മുസ്‌ലിം ലീഗുമായി ചേർന്ന് ഹിന്ദു മഹാസഭ പ്രവിശ്യാ സഖ്യ സർക്കാരുകളും രൂപീകരിച്ചിരുന്നു.
1943 ൽ അദ്ദേഹം അഖില ഭാരതീയ ഹിന്ദു മഹാസഭയുടെ പ്രസിഡന്റായി തിരഞ്ഞെടുക്കപ്പെട്ടു.
അതേ വർഷം തന്നെ ലക്ഷ്മൺ ഭോപത്കർ പുതിയ പ്രസിഡന്റായി നിയമിതനാകുന്ന 1946 വരെ അദ്ദേഹം തൽസ്ഥാനത്ത് തുടർന്നിരുന്നു.
മുസ്ലീം ഭൂരിപക്ഷമുള്ള കിഴക്കൻ പാകിസ്ഥാനിൽ ഹിന്ദു ഭൂരിപക്ഷ പ്രദേശങ്ങൾ ഉൾപ്പെടുത്തുന്നത് തടയുന്നതിനായി 1946 ൽ ബംഗാൾ വിഭജിക്കണമെന്ന് മുഖർജി ആവശ്യപ്പെട്ടു.
1947 ഏപ്രിൽ 15 ന് താരകേശ്വറിൽ ഹിന്ദു മഹാസഭ നടത്തിയ ഒരു യോഗത്തിൽവച്ച് ബംഗാൾ വിഭജനം ഉറപ്പാക്കുന്നതിനുള്ള നടപടികൾ സ്വീകരിക്കാൻ അദ്ദേഹം അധികാരപ്പെടുത്തപ്പെട്ടു.
1947 മെയ് മാസത്തിൽ ഇന്ത്യൻ വിഭജനം നടന്നല്ലെങ്കിൽപ്പോലും ബംഗാൾ വിഭജിക്കപ്പെടേണ്ടതാണെന്ന ഒരു കത്ത് അദ്ദേഹം മൌണ്ട് ബാറ്റൺ പ്രഭുവിന് എഴുതി.
1947 ൽ സുഭാഷ് ചന്ദ്രബോസിന്റെ സഹോദരൻ ശരത് ചന്ദ്രബോസും ബംഗാളി മുസ്ലീം രാഷ്ട്രീയക്കാരനായ ഹുസൈൻ ഷഹീദ് സുഹ്രവാർദിയും ചേർന്ന് നടത്തിയ ഏകീകൃതവും എന്നാൽ സ്വതന്ത്രവുമായ ബംഗാളിനായുള്ള ഒരു പരാജിത ശ്രമത്തേയും അദ്ദേഹം എതിർത്തു.
മുസ്ലീം ലീഗുകാരായ ജനക്കൂട്ടം ഹിന്ദു വിഭാഗത്തിൽപ്പെട്ടവരെ കൂട്ടക്കൊല ചെയ്ത കിഴക്കൻ ബംഗാളിലെ നവഖാലി വംശഹത്യയും അദ്ദേഹത്തിന്റെ കാഴ്ചപ്പാടുകളെ ശക്തമായി സ്വാധീനിച്ചിരുന്നു.
കൊൽക്കത്ത സർവ്വകലാശാലയുടെ വൈസ് ചാൻസലർ
1934 ൽ അദ്ദേഹം കൊൽക്കത്ത സർവ്വകലാശാലയുടെ വൈസ് ചാൻസലർ പദവിയിലേക്ക് അദ്ദേഹം തിരഞ്ഞെടുക്കപ്പെട്ടു.
രണ്ട് തവണകളായി 1934-1938 വരെയുള്ള  കാലത്ത് അദ്ദേഹം ആ സ്ഥാനത്ത് തുടർന്നു.
ഈ കാലയളവിൽ അദ്ദേഹം ആർട്സ്, സയൻസ് വിഷയങ്ങളുടെ ബിരുദാന്തര ബിരുദ കൌൺസിൽ പ്രസിഡന്റ്‌ ആയി സേവനമനുഷ്ടിച്ചു.
ആർട്സ്ന്റെ പ്രധാന ഉപദേശകനായും കോളേജുകൾക്കിടയിലുള്ള ബോർഡിന്റെ മെമ്പർ, ചെയർമാൻ എന്നീ നിലകളിൽ സേവനമനുഷ്ടിച്ചു.
വൈസ് ചാൻസലർ എന്ന നിലയിൽ അദ്ദേഹത്തിന് ചെയ്യാൻ കഴിഞ്ഞ കാര്യങ്ങളിൽ പ്രധാനം കാർഷികവിദ്യാഭ്യാസം, സ്ത്രീവിദ്യാഭ്യാസം എന്നിവക്ക് പ്രാധാന്യം കൊടുത്തു എന്നതാണ് .
രവീന്ദ്രനാഥ് ടാഗോർ ഈ കാലയളവിനുള്ളിൽ കൊൽക്കത്ത സർവ്വകലാശാല സന്ദർശിക്കുകയുണ്ടായി.
സ്വാതന്ത്ര്യാനന്തരം രാഷ്ട്രീയ ജീവിതം
പ്രധാനമന്ത്രി ജവഹർലാൽ നെഹ്‌റു 1947 ഓഗസ്റ്റ് 15 ന് മുഖർജിയെ വ്യവസായ, വിതരണ മന്ത്രിയായി നിയമിച്ചു.
മഹാത്മാഗാന്ധിയുടെ വധത്തിനുശേഷം കൊലപാതകത്തിലേക്ക് നയിച്ച ഒരു അന്തരീക്ഷം സൃഷ്ടിച്ചതിന് സർദാർ വല്ലഭായി പട്ടേൽ സംഘടനയെ കുറ്റപ്പെടുത്തുകയും ഹിന്ദു മഹാസഭയുമായി മുഖർജിക്ക് ഭിന്നതയുണ്ടാകുകയും ചെയ്തു.
സംഘടനയുടെ രാഷ്ട്രീയ പ്രവർത്തനങ്ങൾ താൽക്കാലികമായി നിർത്തിവയ്ക്കണമെന്ന് മുഖർജി നിർദ്ദേശിച്ചു.
സംഘടന ഇത് പ്രാവർത്തികമാക്കി അധികം താമസിയാതെ 1948 ഡിസംബറിൽ അദ്ദേഹം സംഘടന വിട്ടുപോയി.
ഹിന്ദുക്കളല്ലാത്തവരെ സംഘടനയിൽ അംഗങ്ങളാക്കാനുള്ള അദ്ദേഹത്തിന്റെ നിർദ്ദേശം നിരസിക്കപ്പെട്ടതാണ് അദ്ദേഹത്തിനുണ്ടായിരുന്ന കാരണങ്ങളിലൊന്ന്.
പാകിസ്ഥാൻ പ്രധാനമന്ത്രി ലിയാഖത്ത് അലി ഖാനുമായി 1950 ലെ ദില്ലി പാക്റ്റിനെച്ചൊല്ലിയുള്ള അഭിപ്രായവ്യത്യാസത്തെത്തുടർന്ന് 1950 ഏപ്രിൽ 8 ന് കെ.സി. നിയോഗിക്കൊപ്പം മുഖർജി മന്ത്രിസഭയിൽനിന്ന് രാജിവച്ചു.
ജമ്മു കശ്മീരിന്റെ പ്രത്യേക പദവി
ഭരണഘടനയുടെ ആർട്ടിക്കിൾ 370 നെ ദേശീയ ഐക്യത്തിന് ഒരു ഭീഷണിയായി കണക്കാക്കിയ ശ്യാമ പ്രസാദ് മുഖർജി അതിനെ ശക്തമായി എതിർത്തിരുന്നു.
ഭാരതീയ ജനസംഘത്തിന്റെ ലക്ഷ്യങ്ങളിലൊന്നായിരുന്ന ആർട്ടിക്കിൾ 370 റദ്ദാക്കുന്നതിനായി പാർലമെന്റിനകത്തും പുറത്തും അദ്ദേഹം പോരാടി.
1952 ജൂൺ 26 ന്‌ ലോക്‌സഭാ പ്രസംഗത്തിൽ അദ്ദേഹം ഈ വ്യവസ്ഥയ്‌ക്കെതിരെ ശക്തമായി ശബ്ദമുയർത്തി.
ആർട്ടിക്കിൾ 370 നു കീഴിലുള്ള ക്രമീകരണങ്ങളെ ഇന്ത്യയുടെ ബാൾൽക്കാനൈസേഷൻ എന്നും ഷെയ്ഖ് അബ്ദുല്ലയുടെ ത്രിരാഷ്ട്ര സിദ്ധാന്തം എന്നും അദ്ദേഹം വിശേഷിപ്പിച്ചു.
ഒരു പ്രധാനമന്ത്രി പദവിയ്ക്കൊപ്പം സംസ്ഥാനത്തിന് സ്വന്തം പതാക അനുവദിക്കപ്പെടുകയും സംസ്ഥാനത്ത് പ്രവേശിക്കാൻ പ്രത്യേക അനുമതി ആവശ്യമാണെന്നു വ്യവസ്ഥ ചെയ്യപ്പെടുകയും ചെയ്തു.
ഇതിനെ എതിർത്തുകൊണ്ട് മുഖർജി ഒരിക്കൽ പറഞ്ഞു, "ഏക് ദേശ് മേൻ ദോ വിധാൻ, ദോ പ്രധാൻ ഔർ ദോ നിഷാൻ നഹി ചലേംഗേ" (ഒരു രാജ്യത്തിന് രണ്ട് ഭരണഘടനകളും രണ്ട് പ്രധാനമന്ത്രികളും രണ്ട് ദേശീയ ചിഹ്നങ്ങളും ഉണ്ടാകരുത്).
ഈ ആർട്ടിക്കിൾ റദ്ദാക്കുന്നതിനായി ഭാരതീയ ജനസംഘവും ഹിന്ദു മഹാസഭയും ജമ്മു പ്രജാ പരിഷത്തും ചേർന്ന് ഒരു വിപുലമായ സത്യാഗ്രഹം ആരംഭിച്ചു.
ശ്യാമ പ്രസാദ് മുഖർജിയ്ക്ക് മൂന്ന് സഹോദരന്മാരുണ്ടായിരുന്നു: 1896 ൽ ജനിച്ച രാമ പ്രസാദ്, 1902 ൽ ജനിച്ച ഉമാ പ്രസാദ്, 1906 ൽ ജനിച്ച ബാമ പ്രസാദ് മുഖർജി എന്നിവരായിന്നു അവർ.
രാമ പ്രസാദ് കൊൽക്കത്ത ഹൈക്കോടതിയിൽ ജഡ്ജിയായി ജോലി നേടിയപ്പോൾ ഉമാ പ്രസാദിന് ട്രെക്കിംഗിലും സഞ്ചാര സാഹിത്യത്തിലുമായിരുന്നു താത്പര്യം.
അദ്ദേഹത്തിന് മൂന്ന് സഹോദരിമാരും ഉണ്ടായിരുന്നു: 1895 ൽ ജനിച്ച കമല, 1905 ൽ ജനിച്ച അമല, 1908 ൽ ജനിച്ച രമല എന്നിവരായിരുന്നു അദ്ദേഹത്തിന്റെ സഹോദരിമാർ.
1922 ഏപ്രിൽ 16ന് അദ്ദേഹം സുധ ദേവിയെ വിവാഹം ചെയ്തു.
അദ്ദേഹം അവരോടൊത്ത് 11 വർഷം ജീവിക്കുകയും ചെയ്തു.
ശ്യാമപ്രസാദ്-സുധാദേവി ദമ്പതികൾക്ക് അഞ്ച് കുട്ടികളാണുണ്ടായിരുന്നത്.
അനുതോഷ്, ദേബതോഷ് എന്നിങ്ങനെ രണ്ട് ആൺമക്കളും സബിത, ആരതി എന്നിങ്ങനെ രണ്ട് പെൺമക്കളുമാണുണ്ടായിരുന്നത്.
അവസാനത്തെ കുട്ടി, നാല് മാസം പ്രായമുള്ളപ്പോൾ ഡിഫ്തീരിയ ബാധിച്ച് മരിച്ചു.
താമസിയാതെ 1933 അല്ലെങ്കിൽ 1934 ൽ അദ്ദേഹത്തിന്റെ പത്നി ന്യുമോണിയ ബാധിച്ച് മരിച്ചു.
അവരുടെ മരണശേഷം വീണ്ടും വിവാഹം കഴിക്കാൻ ശ്യാമ പ്രസാദ് വിസമ്മതിച്ചിരുന്നു.
അദ്ദേഹത്തിൻറെ  സഹോദരഭാര്യയയാണ്‌ ആ കുട്ടികളെ പിന്നീട് വളർത്തിയത്‌.
അദ്ദേഹത്തിന്റെ കൊച്ചുഭാഗിനേയിയായ കമല സിൻഹ ഐ.കെ. ഗുജ്‌റാൾ മന്ത്രിസഭയിൽ വിദേശകാര്യ സഹമന്ത്രിയായി സേവനമനുഷ്ഠിച്ചിരുന്നു.
ബുദ്ധമതത്തിലെ മഹാബോധി സൊസൈറ്റിയിലും ശ്യാമ പ്രസാദ് മുഖർജി  അംഗമായിരുന്നു.
1942 ൽ അദ്ദേഹം ഡോ. എം. എൻ മുഖർജിയെ പിന്തുടർന്ന് സംഘടനയുടെ പ്രസിഡന്റായിത്തീർന്നു.
ഗൌതമ ബുദ്ധന്റെ രണ്ട് ശിഷ്യന്മാരായ സരിപുട്ടയുടെയും മൗദ്ഗല്യായനയുടെയും അവശിഷ്ടങ്ങൾ 1851 ൽ സർ അലക്സാണ്ടർ കന്നിംഗ്ഹാം സാഞ്ചിയിലെ മഹത്തായ സ്തൂപത്തിൽനിന്നു കണ്ടെത്തി ശേഖരിച്ച് ബ്രിട്ടീഷ് മ്യൂസിയത്തിൽ സൂക്ഷിച്ചിരുന്നത് ഇന്ത്യൻ നേവിയുടെ HMIS ടിർ എന്ന കപ്പലിൽ ഇന്ത്യയിലേക്ക് തിരികെ കൊണ്ടുവന്നു.
നിരവധി വിദേശ രാജ്യങ്ങളിലെ രാഷ്ട്രീയക്കാരും നേതാക്കളും പങ്കെടുത്ത ഒരു ചടങ്ങ് അടുത്ത ദിവസം കൊൽക്കത്ത മൈതാനത്ത് നടന്നു.
അവശിഷ്ടങ്ങൾ നെഹ്‌റു മുഖർജിക്ക് കൈമാറുകയും പിന്നീട് അദ്ദേഹം ഈ അവശിഷ്ടങ്ങൾ കംബോഡിയ , ബർമ , തായ്ലാൻഡ് , വിയറ്റ്നാം എന്നിവിടങ്ങളിലേക്ക് കൊണ്ടുപോകുകയും ചെയ്തു.
ഇന്ത്യയിൽ തിരിച്ചെത്തിയ അദ്ദേഹം 1952 നവംബറിൽ ഈ അവശിഷ്ടങ്ങൽ സാഞ്ചിയിലെ സ്തൂപത്തിനുള്ളിൽ സ്ഥാപിച്ചു.
1953 മെയ് 11 ന് കശ്മീരിൽ പ്രവേശിക്കവേ മുഖർജി അറസ്റ്റ് ചെയ്യപ്പെട്ടു.
അദ്ദേഹത്തെയും രണ്ട് അനുചരന്മാരേയും ആദ്യം ശ്രീനഗറിലെ സെൻട്രൽ ജയിലിലേക്ക് കൊണ്ടുപോയി.
പിന്നീട് അവരെ നഗരത്തിന് പുറത്തുള്ള ഒരു കളപ്പുരയിലേയ്ക്കു മാറ്റി.
ജൂൺ 19 നും 20 നും ഇടയ്ക്കുള്ള ദിവസം രാത്രിയിൽ മുഖർജിയുടെ അവസ്ഥ വഷളാകാൻ തുടങ്ങുകയും നടുവിനു വേദന അനുഭവപ്പെട്ട അദ്ദേഹത്തിന്റെ ശരീര താപനില ഉയരുകയും ചെയ്തു.
1937 ലും 1944 ലും അദ്ദേഹത്തിന് അനുഭവപ്പെട്ടിരുന്നുവെന്നു കരുതപ്പെടുന്ന ശ്വാസകോശാവരണ വരൾച്ചയാണെന്ന് പരിശോധനയിൽ കണ്ടെത്തിയിരുന്നു.
ഡോക്ടർ അലി മുഹമ്മദ് അദ്ദേഹത്തിന് സ്ട്രെപ്റ്റോമൈസിൻ കുത്തിവയ്പ്പും പൊടിമരുന്നുകളും നിർദ്ദേശിച്ചുവെങ്കിലും സ്ട്രെപ്റ്റോമൈസിൻ തന്റെ ശരീരവ്യവസ്ഥയ്ക്ക് അനുയോജ്യമല്ലെന്ന് കുടുംബ വൈദ്യൻ തന്നോട് പറഞ്ഞതായി മുഖർജി അദ്ദേഹത്തെ അറിയിച്ചു.
അതേസമയം, മരുന്നിനെക്കുറിച്ചുള്ള പുതിയ വിവരങ്ങൾ പുറത്തുവന്നിട്ടുള്ളതിനാൽ സുഖം പ്രാപിക്കുമെന്ന് ഡോക്ടർ അദ്ദേഹത്തിന് ഉറപ്പ് നൽകിയതായും പറയപ്പെടുന്നു.
ജൂൺ 22-ന്, അദ്ദേഹത്തിന് ഹൃദയഭാഗത്ത് വേദന അനുഭവപ്പെട്ടു, വിയർക്കാൻ തുടങ്ങുകയും തളർന്നുപോകുന്നതായി അനുഭവപ്പെടുകയും ചെയ്തു.
പിന്നീട് ഒരു ആശുപത്രിയിലേക്ക് മാറ്റിയ അദ്ദേഹത്തിന് പ്രാഥമികമായി ഹൃദയാഘാതം കണ്ടെത്തി.
ഒരു ദിവസത്തിനുശേഷം അദ്ദേഹം മരണമടഞ്ഞു.
ഹൃദയാഘാതത്തെത്തുടർന്ന് ജൂൺ 23 ന് പുലർച്ചെ 3: 40 ന് അദ്ദേഹം മരിച്ചതായി സംസ്ഥാന സർക്കാർ സ്ഥിരീകരിച്ചു.
അദ്ദേഹത്തിന്റെ കസ്റ്റഡിയിലെ മരണം രാജ്യത്തുടനീളം വലിയ സംശയം ജനിപ്പിക്കുകയും അദ്ദേഹത്തിന്റെ മാതാവ് ജോഗമയ ദേവി നെഹ്‌റുവിനോട് ആത്മാർത്ഥമായി അഭ്യർത്ഥിച്ചത് ഉൾപ്പെടെയുള്ള ഒരു സ്വതന്ത്ര അന്വേഷണം ആവശ്യപ്പെടുന്നതിലേയ്ക്ക് ഇത് നയിക്കുകയും ചെയ്തു.
വസ്തുതകളെക്കുറിച്ച് രഹസ്യസ്വഭാവമുള്ള നിരവധി ആളുകളോട് താൻ അന്വേഷിച്ചതായും മുഖർജിയുടെ മരണത്തിന് പിന്നിൽ യാതൊരു രഹസ്യവുമില്ലെന്നും പ്രധാനമന്ത്രി പ്രഖ്യാപിച്ചു.
മാതാവ് നെഹ്‌റുവിന്റെ ഈ മറുപടി നിരാകരിക്കുകയും നിഷ്പക്ഷവും സമഗ്രവുമായ ഒരു അന്വേഷണം നടത്താൻ അഭ്യർത്ഥിക്കുകയും ചെയ്തു.
എന്നാൽ മാതാവിന്റെ കത്ത് അവഗണിച്ച നെഹ്‌റു അന്വേഷണ കമ്മീഷനെ നിയോഗിച്ചിട്ടില്ല.
അതിനാൽ മുഖർജിയുടെ മരണം ഇപ്പോഴം ചില വിവാദങ്ങളിൽ തുടരുന്നു.
മുഖർജി കൊല്ലപ്പെട്ടുവെന്ന് എസ്. സി. ദാസ് അവകാശപ്പെടുന്നു.
ജമ്മു കശ്മീരിൽ ശ്യാമപ്രസാദ് മുഖർജിയെ അറസ്റ്റ് ചെയ്തത് നെഹ്‌റു ഉൾപ്പെട്ട ഒരു ഗൂഢാലോചനയായിരുന്നുവെന്ന് 2004 ൽ അടൽ ബിഹാരി വാജ്‌പേയി അവകാശപ്പെട്ടിരുന്നു.
അദ്ദേഹത്തിന്റെ സ്മരണ നിലനിറുത്തുന്നതിനായി 1969 ൽ ദില്ലി സർവകലാശാലയുടെ കീഴിൽ ശ്യാമ പ്രസാദ് മുഖർജി കോളേജ് പ്രവർത്തനമാരംഭിച്ചു.
1998 ഓഗസ്റ്റ് 7 ന് അഹമ്മദാബാദ് മുനിസിപ്പൽ കോർപ്പറേഷനിലെ ഒരു പാലത്തിന് മുഖർജിയുടെ പേരിട്ടു.
മുഖർജിയുടെ പേരിൽ ശ്യാമ പ്രസാദ് മുഖർജി മാർഗ് എന്ന പേരിൽ ന്യൂ ഡൽഹിയിൽ ഒരു പ്രധാന റോഡ് ഉണ്ട്.
കൊൽക്കത്തയിലും ശ്യാമ പ്രസാദ് മുഖർജി റോഡ് എന്ന പേരിൽ പ്രധാന റോഡ് നിലനിൽക്കുന്നു.
2001 ൽ, ഇന്ത്യൻ സർക്കാരിന്റെ പ്രധാന ഗവേഷണ ഫണ്ടിംഗ് സ്ഥാപനമായ CSIR അദ്ദേഹത്തിന്റെ പേരിൽ ഒരു പുതിയ ഫെലോഷിപ്പ് ആരംഭിച്ചു.
2010 ഏപ്രിൽ 22 ന് ഡൽഹിയിലെ മുനിസിപ്പൽ കോർപ്പറേഷൻ (MCD) 650 കോടി രൂപ മുടക്കി പുതുതായി നിർമ്മിച്ച ദില്ലിയിലെ ഏറ്റവും ഉയരം കൂടിയ കെട്ടിടത്തിന് ഡോക്ടർ ശ്യാമ പ്രസാദ് മുഖർജി സിവിക് സെന്റർ എന്ന് പേരിട്ടു.
അക്കാലത്തെ ആഭ്യന്തരമന്ത്രി പി. ചിദംബരമാണ് ഈ കെട്ടിടം ഉദ്ഘാടനം ചെയ്തത്.
പ്രതിദിനം 20,000 സന്ദർശകരെ ആകർഷിക്കുന്ന ഈ കെട്ടിടത്തിൽ MCDയുടെ വിവിധ വിഭാഗങ്ങളും ഓഫീസുകളുമുണ്ട്.
2010 ൽ ന്യൂഡൽഹിയിൽ നടന്ന കോമൺ‌വെൽത്ത് ഗെയിംസിൽ നീന്തൽ മത്സരങ്ങൾ സംഘടിപ്പിക്കപ്പെട്ട ശ്യാമ പ്രസാദ് സ്വിമ്മിംഗ് പൂൾ സമുച്ചയവും MCD നിർമ്മിച്ചിരുന്നു.
2012 ൽ ബെംഗളുരു നഗര പരിധിയിലെ മതിക്കെരെയിൽ ഉദ്ഘാടനം ചെയ്യപ്പെട്ട ഫ്ലൈഓവറിന് ഡോ. ശ്യാമപ്രസാദ് മുഖർജി ഫ്ലൈഓവർ എന്ന് നാമകരണം ചെയ്തു.
നയാ റായ്പൂരിലെ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജി അദ്ദേഹത്തിന്റെ പേരിലാണ് അറിയപ്പെടുന്നത്.
2014 ൽ ഗോവയിലെ ഗോവ സർ‌വ്വകലാശാലാ കാമ്പസിൽ നിർമ്മിക്കപ്പെട്ട ഒരു വിവിധോദ്ദേശ്യ ഇൻഡോർ സ്റ്റേഡിയത്തിന് മുഖർജിയുടെ പേര് നൽകപ്പെട്ടു.
2015 സെപ്റ്റംബർ 16 ന് 51.42 ബില്യൺ ഡോളർ (720 മില്യൺ യുഎസ് ഡോളർ) മുതൽമുടക്കുള്ള ശ്യാമ പ്രസാദ് മുഖർജി റർബാൻ മിഷന് (SPMRM) ഇന്ത്യൻ സർക്കാർ അംഗീകാരം നൽകി.
ഛത്തീസ്ഗഡിലെ രാജ്നന്ദ്ഗാവോണിൽ മുർമുണ്ട റർബൻ ക്ലസ്റ്ററിലെ കുറുബട്ടയിൽ 2016 ഫെബ്രുവരി 21 ന് പ്രധാനമന്ത്രി ഈ മിഷൻ ഉദ്ഘാടനം ചെയ്തു.
2017 ഏപ്രിലിൽ റാഞ്ചി കോളേജ് ശ്യാമ പ്രസാദ് മുഖർജി സർവകലാശാലയായി ഉയർത്തപ്പെട്ടു.
2017 സെപ്റ്റംബറിൽ മധ്യപ്രദേശ് സംസ്ഥാനത്തെ ഭോപ്പാലിലെ കോലാർ നഗരത്തെ ശിവരാജ് സിംഗ് ചൌഹാൻ ശ്യാമ പ്രസാദ് മുഖർജി നഗർ എന്ന് പുനർനാമകരണം ചെയ്തു.
1946 കൊൽക്കത്ത കില്ലിംഗ്സ് എന്ന സിനിമയിൽ അവതരിപ്പിക്കപ്പെട്ട ബംഗാളിനുവേണ്ടിയുള്ള മുഖർജിയുടെ പോരാട്ടത്തിലെ അദ്ദേഹത്തിന്റെ വേഷം ചെയ്തത് ഗജേന്ദ്ര ചൌഹാൻ എന്ന അഭിനേതാവ് ആയിരുന്നു.
2020 ജനുവരി 12 ന് പ്രധാനമന്ത്രി നരേന്ദ്ര മോദി കൊൽക്കത്ത പോർട്ട് ട്രസ്റ്റിന് ഡോ. ശ്യാമ പ്രസാദ് മുഖർജി തുറമുഖം എന്ന് പുനർനാമകരണം ചെയ്തു.
ജമ്മു കശ്മീരിലെ NH44 ഹൈവേയിലെ ടണൽ ഡോ. ശ്യാമ പ്രസാദ് മുഖർജി ടണൽ എന്നറിയപ്പെടുന്നു.
അവലംബങ്ങൾ സ്രോതസ്സുകൾ
ശ്യാമള ഗോപാലൻ
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ജൂലൈ മുതൽ തുടരുന്നു.
ഇന്ത്യൻ-അമേരിക്കക്കാരിയായ ഒരു അർബുദ-ഗവേഷകയും മനുഷ്യാവകാശപ്രവർത്തകയുമായിരുന്നു ശ്യാമള ഗോപാലൻ (Shyamala Gopalan) (1938 – ഫെബ്രുവരി 11, 2009).
ശ്യാമള പപ്പു ഇംഗ്ലീഷ് വിലാസം https://ml.wikipedia.org/wiki/Shyamala_Pappu
2009ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച  സുപ്രീം കോടതിയിൽ പ്രാക്ടീസ് ചെയ്യുന്ന മുതിർന്ന അഭിഭാഷകയും ലാ കമ്മീഷൻ ഓഫ് ഇന്ത്യ അംഗവുമാണ് ശ്യാമള പപ്പു (21 മേയ് 1933 – 7 സെപ്റ്റംബർ 2016).
ശ്യാമളാംഗി (മേളകർത്താരാഗം) ഇംഗ്ലീഷ് വിലാസം https://ml.wikipedia.org/wiki/Shamalangi
കർണാടകസംഗീതത്തിലെ 55ആം മേളകർത്താരാഗമാണ് ശ്യാമളാംഗി .
ഘടന,ലക്ഷണം ആരോഹണം സ രി2 ഗ2 മ2 പ ധ1 നി1 സ അവരോഹണം സ നി1 ധ1 പ മ2 ഗ2 രി2 സ
ഒൻപതാം ചക്രമായ ബ്രഹ്മചക്രത്തിൽ ഉൾപ്പെടുന്ന രാഗമാണിത് ജന്യരാഗങ്ങൾ
ഹേമാംബരി ആണ് പ്രധാനപ്പെട്ട ജന്യരാഗം കൃതികൾ കൃതി കർത്താവ് കന്ദഗ കർപക തരുവേ കോടീശ്വര അയ്യർ ശ്യാമളാംഗി മുത്തുസ്വാമി ദീക്ഷിതർ ശ്യാമളാംഗി ജലയേലോചന ബാലമുരളീകൃഷ്ണ അവലംബം
ശ്യാമ പ്രസാദ് മണ്ഡൽ
ഒരു ഇന്ത്യൻ ഓർത്തോപെഡിക് സർജനും ന്യൂഡൽഹിയിലെ സർ ഗംഗാ റാം ഹോസ്പിറ്റലിന്റെ കോ-ചെയർപേഴ്സനുമാണ് ശ്യാമ പ്രസാദ് മണ്ഡൽ.
ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് ബിരുദവും എംഎസ് ബിരുദവും നേടിയ ശേഷം ലിവർപൂൾ സർവകലാശാലയിൽ നിന്ന് ഓർത്തോപീഡിക്സിൽ എംസിഎച്ച് ബിരുദം നേടുന്നതിനായി അദ്ദേഹം വിദ്യാഭ്യാസം തുടർന്നു.
ഇന്ത്യൻ ഓർത്തോപെഡിക് അസോസിയേഷന്റെ മുൻ പ്രസിഡന്റും അതിന്റെ ബിൽഡിംഗ് കമ്മിറ്റി പ്രസിഡന്റും വിദ്യാഭ്യാസ, പുനരധിവാസ സേവനങ്ങളിൽ ഏർപ്പെട്ടിരിക്കുന്ന ലാഭേച്ഛയില്ലാതെ പ്രവർത്തിക്കുന്ന സംഘടനയായ അമർജ്യോതി ചാരിറ്റബിൾ ട്രസ്റ്റിന്റെ ബോർഡ് ഓഫ് ട്രസ്റ്റീസ് പ്രസിഡണ്ടുമാണ്.
മെഡിക്കൽ കോൺഫറൻസുകളുടെ ഓർഗനൈസേഷനുമായി അദ്ദേഹം ഇടപെട്ടിട്ടുണ്ട്, 2008 ലെ മുട്ട്, ആർത്രോസ്‌കോപ്പി വർക്ക്‌ഷോപ്പിന്റെ സംഘാടക സമിതിയുടെ സഹ ചെയർമാനും ഇന്ത്യൻ ഫെഡറേഷൻ ഓഫ് സ്പോർട്സ് മെഡിസിൻ, ഇന്ത്യൻ ആർത്രോസ്കോപ്പി സൊസൈറ്റി, ഇന്ത്യൻ അസോസിയേഷൻ ഓഫ് സ്പോർട്സ് മെഡിസിൻ എന്നിവ സംയുക്തമായി നടത്തിയ 2012 ലെ ലോവർ ലിംഫ് സിമ്പോസിയയുടെ രക്ഷാധികാരിയുമായിരുന്നു.
നട്ടെല്ലിന് പരിക്കേറ്റതിന് 1999 ൽ സച്ചിൻ ടെണ്ടുൽക്കറെ പരിശോധിച്ചപ്പോൾ അദ്ദേഹം വാർത്തയിൽ ഉണ്ടായിരുന്നു.
മെഡിക്കൽ ശാസ്ത്രത്തിന് നൽകിയ സംഭാവനകൾക്ക് 2011 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
ബംഗ്ലാദേശ് സർക്കാരിൽ നിന്നുള്ള സിവിലിയൻ ബഹുമതിയും അദ്ദേഹം നേടിയിട്ടുണ്ട്.
അദ്ദേഹത്തിന്റെ ബഹുമാനാർത്ഥം ഇന്ത്യൻ ഓർത്തോപെഡിക് അസോസിയേഷൻ എസ്പി മണ്ഡൽ ഗോൾഡ് മെഡൽ നൽകുന്നു.
ഇതും കാണുക സർ ഗംഗാ റാം ആശുപത്രി അവലംബം പുറാത്തേക്കുള്ള കണ്ണികൾ
ശ്യാമ (രാഗം)
കർണാടകസംഗീതത്തിലെ 28ആം മേളകർത്താരാഗമായ ഹരികാംബോജിയുടെ ജന്യരാഗമാണ് ശ്യാമ .
ഘടന‍,ലക്ഷണം ആരോഹണം സ രി2 മ1 പ ധ2 സ സ രി2 ഗ3 സ രി2 പ മ1 ധ2 ധ2 സ അവരോഹണം സ ധ2 പ മ1 ഗ3 രി2 സ സ ധ2 പ മ1 ഗ3 രി2 സ കൃതികൾ കൃതി കർത്താവ് അന്നപൂർണ്ണേ വിശാലാക്ഷീ മുത്തുസ്വാമി ദീക്ഷിതർ മാനസ സഞ്ചര രേ സദാശിവ ബ്രഹ്മേന്ദ്രർ വരുവാരൊ ഗോപാലകൃഷ്ണഭാരതി ചലച്ചിത്രഗാനങ്ങൾ ഗാനം ചലച്ചിത്രം ആത്മവിദ്യാലയമേ ഹരിശ്ചന്ദ്രൻ യാത്രയായി യാത്രയായി ദേശാടനം അറിയുന്നീല ഭവാൻ കാട്ടുകുരങ്ങ്
സൈഡർ പരമ്പരാഗത ഹെസ്സിയൻ "റിബഡ്" ഗ്ലാസിൽ സൈഡർ.
സിഡെർ പുളിപ്പിച്ച ആപ്പിളിൾ ജ്യൂസിൽ നിന്ന് ഉണ്ടാക്കുന്ന ഒരു ലഹരിപാനീയമാണ് .
ഇവ ബിയറി ൽ നിന്നും വ്യത്യസ്തമാണ്.
സൈഡറും ബിയറും തമ്മിലുള്ള പ്രധാന വ്യത്യാസം അവ ഉണ്ടാക്കിയവയാണ്.
പ്രകൃതിദത്തമായ പഞ്ചസാര അടങ്ങിയ ആപ്പിൾ ജ്യൂസിൽ നിന്നാണ് സൈഡർ നിർമ്മിക്കുന്നത്.
കൂടാതെ ബിയർ അന്നജം അടിസ്ഥാനമാക്കിയുള്ള ധാന്യങ്ങളിൽ നിന്നാണ് നിർമ്മിക്കുന്നത്.
യുണൈറ്റഡ് കിംഗ്ഡത്തിലും റിപ്പബ്ലിക് ഓഫ് അയർലൻഡിലും സൈഡർ വ്യാപകമായി ലഭ്യമാണ്.
യുണൈറ്റഡ് സ്റ്റേറ്റ്സിൽ സൈഡറിൽ സാധാരണയായി ആൽക്കഹോൾ അടങ്ങിയിട്ടില്ല.
അടങ്ങിയിട്ടുണ്ടെങ്കിൽ അതിനെ ഹാർഡ് സൈഡർ എന്ന് വിളിക്കുന്നു.
ലോകത്തിലെ ഏറ്റവും ഉയർന്ന പ്രതിശീർഷ ഉപഭോഗവും അതുപോലെ തന്നെ ഏറ്റവും വലിയ സൈഡർ ഉത്പാദിപ്പിക്കുന്ന കമ്പനികളും യുകെയിലുണ്ട്.
ഇംഗ്ലണ്ടിന്റെ തെക്കുപടിഞ്ഞാറൻ ഭാഗങ്ങളിൽ നിന്നുള്ള സൈഡറുകൾ സാധാരണയായി ആൽക്കഹോൾ അടങ്ങിയിട്ടുണ്ട്.
ഇന്ത്യ, കാനഡ, ഓസ്‌ട്രേലിയ, ന്യൂസിലാൻഡ് തുടങ്ങിയ കോമൺവെൽത്ത് രാജ്യങ്ങളിലും സൈഡർ ജനപ്രിയമാണ്.
സൈഡർ മേക്കിങ് ഇംഗ്ലീഷ് വിലാസം https://ml.wikipedia.org/wiki/Cider_Making_(painting)
അമേരിക്കൻ ചിത്രകാരൻ വില്യം സിഡ്നി മൗണ്ട് 19-ആം നൂറ്റാണ്ടിന്റെ മധ്യത്തിൽ വരച്ച ചിത്രമാണ് സൈഡർ മേക്കിങ്.
ക്യാൻവാസിൽ ചെയ്ത ഈ ചിത്രത്തിൽ ലോംഗ് ഐലൻഡിലെ ഒരു സൈഡർ മില്ലിൽ സൈഡർ നിർമ്മിക്കുന്നത് ചിത്രീകരിച്ചിരിക്കുന്നു.
മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് മൗണ്ടിന്റെ ഈ ചിത്രം.
സൈഡർ മേക്കിംഗ് 1840 അല്ലെങ്കിൽ 1841 ൽ വില്യം സിഡ്നി മൗണ്ട് വരച്ചു.
പെയിന്റിംഗ് ഒരു രാഷ്ട്രീയ സൃഷ്ടിയായി കാണാം.
യാഥാസ്ഥിതിക ഡെമോക്രാറ്റായ മൗണ്ട് |ആൻഡ്രൂ ജാക്സനെയും പിൻഗാമിയായ |മാർട്ടിൻ വാൻ ബ്യൂറന്റെയും പ്രസിഡന്റ് സ്ഥാനത്തെ ശക്തമായി എതിർത്തു.
വിമർശനത്തിനായി ഇവരുടെ രാഷ്ട്രീയ എതിരാളി വില്യം ഹെൻറി ഹാരിസൺ പലപ്പോഴും ഗ്രാമീണ ചിത്രങ്ങൾ ഉപയോഗിച്ചിരുന്നു.
സൈഡർ നിർമ്മാതാക്കളുമായി ഹാരിസണിന്റെ വിഗ് പാർട്ടി പൊതുവെ ബന്ധപ്പെട്ടിരുന്നു.
പെയിന്റിംഗിൽ ചിത്രീകരിച്ചിരിക്കുന്ന സൈഡർ മിൽ ലോംഗ് ഐലൻഡിലെ സെറ്റോക്കറ്റിലാണ് സ്ഥിതിചെയ്യുന്നത്.
ഇരുപതാം നൂറ്റാണ്ടിന്റെ ആരംഭം വരെ ഇത് പ്രവർത്തിച്ചിരുന്നു.
പെയിന്റിംഗിനായി മൗണ്ടിന് 250 ഡോളർ ലഭിച്ചു.
സൈഡിങ് സ്പ്രിങ് വാൽ നക്ഷത്രം
സൂര്യനിൽ നിന്ന് 5,000 മുതൽ 1,00,000വരെ ജ്യോതിർമാത്ര(AU) അകലെ കിടക്കുന്ന ഊർട്ട് മേഘത്തിൽ നിന്നാണ് സൈഡിങ് സ്പ്രിങ് എന്ന വാൽ നക്ഷത്രം  (Comet C/2013 A1)വരുന്നത്.
2013 ജനുവരി 3നാണ് ആസ്ട്രേലിയയിലെ സൈഡിങ് സ്പ്രിങ് വാനനിരീക്ഷണകേന്ദ്രത്തിലെ ശാസ്ത്രജ്ഞനായ റോബർട്ട് എച്ച്. മക്നോട്ട് ഇതിനെ കണ്ടെത്തിയത്.
ഈ വാൽനക്ഷത്രം 2014 ഒക്ടോബർ 19 നു ചൊവ്വയുടെ ഭ്രമണപഥത്തിനടുത്തുകൂടി കടന്നുപോയി.
സൈഡെറോപീനിയ ഇംഗ്ലീഷ് വിലാസം https://ml.wikipedia.org/wiki/Iron_deficiency
ശരീരത്തിന് ആവശ്യങ്ങൾ നിറവേറ്റാൻ ആവശ്യമായ ഇരുമ്പ് ഇല്ലാത്ത അവസ്ഥയാണ് ഇരുമ്പിന്റെ അപര്യാപ്തത അല്ലെങ്കിൽ സൈഡെറോപീനിയ .
മനുഷ്യശരീരത്തിലെ എല്ലാ കോശങ്ങളിലും ഇരുമ്പ് അടങ്ങിയിട്ടുണ്ട്, കൂടാതെ ഹീമോഗ്ലോബിൻ പ്രോട്ടീന്റെ പ്രധാന ഘടകമായി ശ്വാസകോശത്തിൽ നിന്ന് ടിഷ്യൂകളിലേക്ക് ഓക്സിജൻ എത്തിക്കുക, സൈറ്റോക്രോമുകളുടെ രൂപത്തിൽ കോശങ്ങൾക്കുള്ളിലെ ഇലക്ട്രോണുകളുടെ ഗതാഗത മാധ്യമമായി പ്രവർത്തിക്കുക, വിവിധ ടിഷ്യൂകളിലെ ഓക്സിജൻ എൻസൈം പ്രതിപ്രവർത്തനങ്ങൾ സുഗമമാക്കുക എന്നിവ ഇതിന്റെ ധർമ്മമാണ്.
ഇരുമ്പിന്റെ അപര്യാപ്തത, ഈ സുപ്രധാന പ്രവർത്തനങ്ങളെ തടസ്സപ്പെടുത്തുകയും രോഗാവസ്ഥയിലേക്കും മരണത്തിലേക്കും നയിക്കുകയും ചെയ്യാം.
ശരീരത്തിൽ മൊത്തമായി  ഇരുമ്പിന്റെ ശരാശരി അളവ് പുരുഷന്മാരിൽ 3.8 ഗ്രാമും, സ്ത്രീകളിൽ 2.3 ഗ്രാമുമാണ്.
ബ്ലഡ് പ്ലാസ്മയിൽ ഇരുമ്പ് പ്രോട്ടീൻ ട്രാൻസ്‌ഫെറിനുമായി ബന്ധിപ്പിച്ചിരിക്കുന്നു .
ഇരുമ്പിന്റെ രാസവിനിമയത്തെ നിയന്ത്രിക്കുന്നതിനും ഇരുമ്പിന്റെ കുറവ് തടയുന്നതിനും ശരീരത്തിൽ നിരവധി സംവിധാനങ്ങളുണ്ട്.
ദഹനനാളത്തിലാണ് പ്രധാന നിയന്ത്രണ സംവിധാനം സ്ഥിതിചെയ്യുന്നത്.
ഇരുമ്പിന്റെ ആഗിരണം ഭൂരിഭാഗവും ചെറുകുടലിലെ ഡുവോഡിനം എന്ന ഭാഗത്ത് സംഭവിക്കുന്നു.
ഇരുമ്പിന്റെ ആഗിരണത്തെ പല ഭക്ഷണ ഘടകങ്ങളും ബാധിച്ചേക്കാം.
ഭക്ഷണത്തിലൂടെ ഇരുമ്പ് ആവശ്യത്തിന് ലഭ്യമല്ലാതെവരുമ്പോൾ,  ഇരുമ്പിന്റെ കുറവ് ഉണ്ടാകുന്നു.
ഇത് വിളർച്ചയിലേക്ക് നയിക്കുന്നു.
ചുവന്ന രക്താണുക്കൾ (എറിത്രോസൈറ്റുകൾ) അപര്യാപ്തമായ അവസ്ഥയാണ് വിളർച്ച.
ശരീരത്തിന് ആവശ്യമായ അളവിൽ ഇരുമ്പ് ഇല്ലാതിരിക്കുമ്പോൾ, ഹീമോഗ്ലോബിൻ പ്രോട്ടീൻ ഉത്പാദനം കുറയുന്നു.
ഇത് കലകളിലേക്കുള്ള ഓക്സിജൻ ലഭ്യത കുറക്കുന്നു.
ഗർഭിണികൾ, കുട്ടികൾ, ദരിദ്രവിഭാഗത്തിൽപ്പെട്ടവർ എന്നിവരാണ് ഈ രോഗത്തിന് ഏറ്റവും സാധ്യതയുള്ളവർ.
ചികിത്സിച്ചില്ലെങ്കിൽ ക്രമരഹിതമായ ഹൃദയമിടിപ്പ് , ഗർഭാവസ്ഥയിലെ സങ്കീർണതകൾ, ശിശുക്കളിലും കുട്ടികളിലുമുള്ള വളർച്ചാമുരടിപ്പ്  എന്നിവയുണ്ടാവുകയും അവരുടെ വൈജ്ഞാനിക വികാസത്തെയും സ്വഭാവത്തെയും ബാധിക്കുകയും ചെയ്യാം.
പല എൻസൈമുകളും സാധാരണഗതിയിൽ പ്രവർത്തിക്കാൻ ഇരുമ്പ് ആവശ്യമാണ്.
അനീമിയയുടെ ദ്വിതീയ ഫലമായി പലതരം ലക്ഷണങ്ങൾ പ്രത്യക്ഷപ്പെടാം.
ഇരുമ്പിന്റെ അഭാവത്തിന്റെ ലക്ഷണങ്ങളിൽ ഇവ ഉൾപ്പെടുന്നു: ക്ഷീണം തലകറക്കം / ലഘുവായ തലവേദന വിളർച്ച മുടി കൊഴിച്ചിൽ പേശീവലിവ് ക്ഷോഭം ബലഹീനത പിക്ക പൊട്ടുന്നതോ വളഞ്ഞതോ ആയ നഖങ്ങൾ മുടി കെട്ടുന്നു പ്ലമ്മർ-വിൻസൺ സിൻഡ്രോം : നാവ് , ശ്വാസനാളം, അന്നനാളം എന്നിവ മൂടുന്ന കഫം മെംബറേൻ മൂലം വേദനാജനകമായ അന്നനാളം.
രോഗപ്രതിരോധ ശേഷി കുറയൽ പഗോഫാഗിയ റെസ്റ്റ്‍ലെസ് ലെഗ്സ് സിൻഡ്രോം അസാധാരണമായ ദ്രുത ശ്വസനം വിശപ്പില്ലായ്മ തുടരേയുള്ള അണുബാധ ചെറിയ കുട്ടികളിലും കൗമാരക്കാർക്കുമുള്ള ഇരുമ്പ് ആവശ്യകത പ്രായ വിഭാഗം ഒരു ദിവസം ശുപാർശ ചെയ്യുന്ന ഇരുമ്പിന്റെ അളവ് 7 - 12 മാസം 11 മില്ലിഗ്രാം 1 - 3 വർഷം 7 മില്ലിഗ്രാം 4 - 8 വർഷം 10 മില്ലിഗ്രാം 9 - 13 വയസ്സ് 8 മില്ലിഗ്രാം 14 - 18 വയസ്സ്, പെൺകുട്ടികൾ 15 മില്ലിഗ്രാം 14 - 18 വയസ്സ്, ആൺകുട്ടികൾ 11 മില്ലിഗ്രാം കാരണങ്ങൾ രക്തനഷ്ടം രക്തദാനം അമിതമായ ആർത്തവ രക്തസ്രാവം ആർത്തവമല്ലാത്ത രക്തസ്രാവം ദഹനനാളത്തിൽ നിന്നുള്ള രക്തസ്രാവം (അൾസർ , ഹെമറോയ്ഡുകൾ , കുടൽ പുണ്ണ്, ആമാശയം അല്ലെങ്കിൽ വൻകുടൽ കാൻസർ മുതലായവ. ) അപൂർവ്വമായി, ലാറിഞ്ചോളജിക്കൽ രക്തസ്രാവം അപര്യാപ്തമായ ലഭ്യത (ചുവടെ കാണുക) ഇരുമ്പ് ആഗിരണം ചെയ്യുന്നതിൽ ഇടപെടുന്ന വസ്തുക്കൾ (ഭക്ഷണം, മരുന്ന്) ഫ്ലൂറോക്വിനോലോൺ ആൻറിബയോട്ടിക്കുകൾ മാലബ്സോർപ്ഷൻ സിൻഡ്രോം പരാന്നഭോജി ബാധ
ഇരുമ്പിന്റെ കുറവിന് കാരണമാകുന്ന ജനിതക വൈകല്യങ്ങൾ എലിയിൽ പഠിച്ചിട്ടുണ്ടെങ്കിലും, ഇരുമ്പിന്റെ അഭാവത്തിന് നേരിട്ട് കാരണമാകുന്ന ജനിതക വൈകല്യങ്ങളൊന്നുമില്ല.
രോഗനിർണയം രക്തപരിശോധനയിലൂടെ മൈക്രോസൈറ്റിക് അനീമിയ തിരിച്ചറിയാം.
കുറഞ്ഞ സെറം ഫെറിറ്റിൻ കുറഞ്ഞ സെറം ഇരുമ്പ് ഉയർന്ന ടി‌ഐ‌ബി‌സി ( ഇരുമ്പ് ബന്ധിത ശേഷി).
ചികിത്സ ആരംഭിക്കുന്നതിനുമുമ്പ്, ഇരുമ്പിന്റെ അഭാവത്തിന് അടിസ്ഥാന കാരണം കൃത്യമായി നിർണ്ണയിക്കണം.
വൻകുടലിലെ അർബുദത്തിനും ഗ്യാസ്ട്രോഇന്റസ്റ്റൈനൽ രക്തസ്രാവത്തിനും സാധ്യതയുള്ള മുതിർന്ന രോഗികളിൽ ഇത് പ്രത്യേകിച്ചും പരിഗണിക്കുന്നു.
രോഗനിർണയത്തിന് ശേഷം, ഈ അവസ്ഥയ്ക്ക് അയൺ സപ്ലിമെന്റുകൾ ഉപയോഗിച്ച് ചികിത്സിക്കാം.
ഫെറസ് സൾഫേറ്റ്, ഫെറസ് ഗ്ലൂക്കോണേറ്റ് ഗുളികകളാണ് സാധാരണയായി ഉപയോഗിക്കുക.
ഇരുമ്പ് സമ്പുഷ്ടമായ ഭക്ഷണം കഴിക്കുന്നതിലൂടെ ഇരുമ്പിന്റെ കുറവ് പരിഹരിക്കാൻ കഴിയും.
ചുവന്ന മാംസം, കോഴി, പ്രാണികൾ ( എന്റമോഫേജി ) എന്നിവ നല്ല സ്രോതസ്സുകളാണ്.
പയർ, ബീൻസ്, ഇലക്കറികൾ , പിസ്ത തുടങ്ങിയവയിലും ഇരുമ്പ് അടങ്ങിയിരിക്കുന്നു.
സൈഡീരിയൽ ടൈം ഇംഗ്ലീഷ് വിലാസം https://ml.wikipedia.org/wiki/Sidereal_time One of the two known surviving sidereal angle clocks in the world.
It was made for Sir George Augustus William Shuckburgh.
It is on display in the Royal Observatory, Greenwich, London.
This astronomical clock uses dials showing both sidereal and solar time .
ഖഗോള വസ്തുക്കൾ കണ്ടെത്താൻ ജ്യോതിശാസ്ത്രജ്ഞർ ഉപയോഗിക്കുന്ന ഒരു സമയക്രമീകരണ സംവിധാനമാണ് സൈഡീരിയൽ ടൈം.
ഈ സമയം ഉപയോഗിച്ച്, രാത്രി ആകാശത്തിൽ ശരിയായ രീതിയിൽ ദൂരദർശിനിക്ക് എളുപ്പത്തിൽ പോയിന്റ് ചെയ്യാൻ സാധിക്കുന്നു.
ചുരുക്കത്തിൽ, സൈഡീരിയൽ  ടൈം എന്നത് "നിശ്ചിത നക്ഷത്രങ്ങളെ അപേക്ഷിച്ച് ഭൂമിയുടെ ഭ്രമണത്തെ അടിസ്ഥാനമാക്കിയുള്ള സമയ വ്യാപ്തിയാണ്.
Photo of the face of one of the two Sidereal Angle clocks in the Royal Observatory in Greenwich, England.
കുറിപ്പുകൾ Citations അവലംബം {{ cite book }} : Invalid | ref=harv ( help ) {{ cite book }} : Invalid | ref=harv ( help ) ബാഹ്യ ലിങ്കുകൾ Web based Sidereal time calculator Archived 2011-08-06 at the Wayback Machine .
സൈഡ്രാക്സ് ഇംഗ്ലീഷ് വിലാസം https://ml.wikipedia.org/wiki/Psydrax
സൈഡ്രാക്സ് - Psydrax പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സ്.
ഇവ പാലിയോട്രോപ്പിക്കൽ പ്രദേശങ്ങളിൽ മരങ്ങളായും കുറ്റിച്ചെടികളായും വള്ളിച്ചെടികളായും കാണുന്നു.
ചിലയിനങ്ങൾ പാലിയോട്രോപ്പിക്കൽ പ്രദേശങ്ങളിൽ വള്ളിച്ചെടികളായി വളരുന്നു.
1788-ൽ ഡി ഫ്രുക്റ്റിബസ് എറ്റ് സെമിനിബസ് പ്ലാന്ററം എന്ന പുസ്തകത്തിൽ ജോസഫ് ഗെയർറ്റ്നർ ഈ ജനുസ്സിനെ നാമകരണം ചെയ്തു.
ബ്ലിസ്റ്റർ അല്ലെങ്കിൽ ബമ്പ് എന്നർത്ഥമുള്ള ഗ്രീക്ക് പദമാണ് സൈഡ്രാക്സ്.